শহরে নাবালিকা পাচারের ছক! বড়তলা থেকে উদ্ধার ৯ নাবালিকা সহ ১১

কলকাতা: খাস কলকাতায় (Kolkata) নাবালিকা পাচারের ছক। বড়তলা থানা এলাকার একটি বাড়ি থেকে উদ্ধার ৯ নাবালিকা সহ ১১ জন। লালবাজারের (Lalbazar) গোয়েন্দা বিভাগ তাদের উদ্ধার করেছে। অভিযোগ, জন্মদিনের পার্টির নাম করে নানান জায়গা থেকে তুলে আনা হয় ওই নাবালিকাদের। ঘটনায় ৬ জনকে গ্রেফতার করেছে পুলিশ। এই মুহূর্তে জিজ্ঞাসাবাদ চলছে।

সূত্রের খবর, বুধবার লালবাজার থানার গোয়েন্দা বিভাগ খবর পায় যে বটতলা থানা এলাকার একটি বাড়িতে ১১ জন নাবালিকাকে আটকে রাখা হয়েছে। তড়িঘড়ি ঘটনাস্থলে অ্যান্টি হিউমান ট্রাফিকিং ইউনিট পৌঁছে ৯ নাবালিকা সহ ১১ জনকে উদ্ধার করে। গতকাল দুপুর ১২ টা থেকে অভিযান শুরু হয়। আটক নাবালিকাদের জিজ্ঞাসাবাদ করলে পুলিশ জানতে পারে যে জন্মদিনের পার্টির নাম করে তাঁদের নিয়ে আসা হয়েছে। তাদের কোথায় নিয়ে যাওয়া হবে তা তাঁরা জানে না। তারপরই ঘটনাস্থল থেকে ১০ জনকে আটক করে পুলিশ।

আরও পড়ুন: পুজোর চাঁদা না দিলেই দোষী সাব্যস্ত!

বুধবার রাতভর জিজ্ঞাসাবাদের পর ৬ জনকে গ্রেফতার করেছে পুলিশ। আজ তাদের আদালতে পেশ করা হবে বলে জানা গিয়েছে। শহর কলকাতায় নাবালিকা পাচারের ছক কিনা তা খতিয়ে দেখছে লালবাজার থানার গোয়েন্দা বিভাগ।

দেখুন অন্য খবর

The post শহরে নাবালিকা পাচারের ছক! বড়তলা থেকে উদ্ধার ৯ নাবালিকা সহ ১১ first appeared on KolkataTV.