আইনশৃঙ্খলা আরও মজবুত করতে কলকাতা পুলিশে বড়সড় রদবদল

ওয়েবডেস্ক-  শহরের আইন শৃঙ্খলা আরও মজবুত করতে কলকাতা পুলিশে (Kolkata Police) বড়সড় রদবদল। একাধিক থানার ওসি পরিবর্তন। ২১ জন ইন্সপেক্টর পদমর্যাদার কর্মকর্তার বদল করল লালবাজার (Lal Bazar) । বদলি করা হয়েছে থানার অফিসার ইনচার্জদেরও। ট্যাংরা থানার অতিরিক্ত ওসি রাজীব সরকার হলেন মুচিপাড়া থানার অতিরিক্ত ওসি। তালতলা থানার অতিরিক্ত ওসি প্রশান্তকুমার দাস বদল হল পর্ণশ্রী থানায়।

বাঁশদ্রোণী থানার অতিরিক্ত ওসি হলেন দীপক মণ্ডল। মানিকতলা থানার অতিরিক্ত ওসি বীরেশ্বর রায় হলেন তালতলা থানার ওসি। সিঁথি থানার অতিরিক্ত ওসি মণীশ মজুমদার উল্টোডাঙা থানার ওসি হলেন । টালিগঞ্জ থানার অতিরিক্ত ওসি রাজীব চট্টোপাধ্যায় হলেন টালিগঞ্জ থানারই ওসি। বাঁশদ্রোণী থানার অতিরিক্ত ওসি বিপুল বিশ্বাস হলেন ট্যাংরা থানার নতুন ওসি। মুচিপাড়া থানার অতিরিক্ত ওসি আশিস বসু হলেন উত্তর বন্দর থানার ওসি। ট্যাংরা থানার অতিরিক্ত ওসি হলেন প্রশান্তকুমার ঘোষ।

আরও পড়ুন-  প্রাথমিকে কবে থেকে শিক্ষক নিয়োগ শুরু? দেখুন বিগ আপডেট

টালিগঞ্জ থানার অতিরিক্ত ওসি সাগর মুখোপাধ্যায় হয়েছেন।  মৃন্ময় মজুমদার হয়েছেন উল্টোডাঙা থানার অতিরিক্ত ওসি, সিঁথি থানার অতিরিক্ত ওসি হলেন সুবীর সাহা। পর্ণশ্রী থানার অতিরিক্ত ওসি প্রসেনজিৎ ধর হলেন মানিকতলা থানার অতিরিক্ত ওসি। পার্থপ্রতিম চক্রবর্তী প্রগতি ময়দান থানার নতুন অতিরিক্ত ওসি হলেন।

উল্লেখ্য, দিল্লি কাণ্ডে গোটা দেশ জুড়েই একটি আতঙ্কের পরিস্থিতি তৈরি হয়েছে। এই পরিস্থিতিতে বাংলায় নিরাপত্তা ব্যবস্থা আরও মজবুত করার লক্ষ্য নিয়ে এগোচ্ছে রাজ্য সরকার।

দেখুন আরও খবর-